Homin

Homin () ir laikraksts ukraiņu valodā, kas tiek izdots starptautiski neatzītās Piedņestras Moldāvu Republikas (PMR) faktiski kontrolētajā Moldovas reģionā Pārdņestrā. Laikraksta dibinātāji ir PMR valdība un PMR Augstākā Padome. Tā mērķauditorija ir PMR/Pārdņestras ukraiņu kopiena. Laikraksts iznāk reizi nedēļā sestdienās. To izdod A3 papīra formātā 12 lappušu daudzumā. Tirāža 2021. gada 1. martā — 1189 eksemplāru. Laikrakstu kopš 2010. gada izdod valsts iestāde "Pridņestrovskaja gazeta".

Laikraksts iznāk kopš 1992. gada 1. janvāra. 2002. gadā Homin apbalvots ar PMR Goda ordeni. Tas ir vienīgais ukraiņu valodā iznākošais laikraksts Piedņestrā.

Laikrakstā publicē informāciju par PMR, Krievijas, Ukrainas un Moldovas sabiedriski politisko dzīvi. Avīzē tiek atspoguļota PMR Ukraiņu savienības, Piedņestras pilsētu un rajonu ukraiņu kultūras biedrību, ukraiņu skolu darbība. Laikrakstā tiek apspriestas ukraiņu nacionālās tradīcijas un rituāli.

 Apbalvojumi 
 Goda ordenis (Piedņestra) (2002)

 Atsauces 

Kategorija:Piedņestra
Kategorija:Piedņestrā izdotie laikraksti
Kategorija:Moldovā izdotie laikraksti
Kategorija:Laikraksti ukraiņu valodā